Vita:Páneurópai piknik

message: A német verzió tartalmaz egy tévedést:" Die symbolische Durchtrennung des Stacheldrahtes erfolgte durch die Generalsekretärin der internationalen Paneuropa-Union, Walburga Habsburg Douglas." ( A szögesdrótot Habsburg Walburga végta át...)
Ezt a tévedést most, hogy közeleg a 25. évforduló, egyre többen veszik át, nem ismervén pontosan a történteket.
Filep Mária volt az, aki szimbólikusan átvágta a drótot. Ő és Mészáros Ferenc voltak ennek az Európát megmozgató eseménynek a "szülői". Persze elvették tőlük a gyereket... Sőt: Mindenki magáénak akarja ! Hallgassuk csak meg 2014 augusztus 19-én a beszédeket! Mészáros Ferenc biztosan nem kap szót...
– Gilgadaj üzenőlapja  2014. július 19., 10:45‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
replies: text: Üdvözlöm. Egy interjúban Filep Mária debreceni főszervező így meséli el az áttörést: „a határ áttörése után fél órával ért a helyszínre dr. Vass László államtitkárral, aki Pozsgay Imre államminisztert helyettesítette. (Pozsgay a Napló cikke akkori szerint aznap épp Hajdú-Biharban tett hivatalos látogatást – lásd fotónkon.) Érezték már azelőtt is, hogy valami nagy dolog történik, hiszen például augusztus 19. hajnalán kiürült a budapesti menekülttábor, és a titkosszolgálat is jelentette a nyugati határ felé tartó konvojt. A határőröket a piknik idejére visszarendelték a helyszíntől egy kilométer sugarú körzetig”

text: ITT a képeken Filep Mária (Debrecen) és Dr. Magas László (Sopron) kinyitják a határkaput - melyet fél órával korábban, minden protokoll nélkül már "kinyitott" többszáz keletnémet menekült. Walburga Habsburg pedig a vasfüggöny-darabokhoz adott tanúsítványt dedikálja– Bajor kifli vita 2019. augusztus 18., 12:34 (CEST)

text: Ezt ITT más forrás is alátámasztja. „A szögesdrót szimbolikus átvágását a Páneurópai Unió főtitkára, Walburga Habsburg Douglas végezte, majd egy magyar küldöttség átment a határ osztrák oldalára. Itt jelképesen kaput nyitottak, majd a delegáció a szabad határon át osztrák polgárokkal együtt érkezett vissza a népünnepség színhelyére. Ezután hangzott el Habsburg Ottó, az Európai Parlament képviselője, a Páneurópai Unió elnöke és Pozsgay Imre államminiszter üzenete és a találkozót rendező Magyar Demokrata Fórum és Páneurópai Unió felhívása.”
thread_title:  A német verzió 

message: A Páneurópai piknik illusztrálásánál célszerű lenne figyelembe venni a következőket. Eseményről van szó, ezt illene legalább minimális mértékben figyelembe venni. A gyönyörűre sikerült gyermeket mindenki magáénak akarja tudni, ami rendben is lehetne. Nem kellene azonban angol beteget csinálni az egészséges magyar gyermekből. 
Ha a tényleges eseményből indulunk ki, akkor Borvendég Zsuzsanna meghatározása lényeglátó: a Magyar Demokrata Fórum polgári aktivistájának (Mészáros Ferenc) ötlete nyomán az MDF által szervezett esemény volt, melyre ráttelepedtek a titkosszolgálatok. Van ilyen. Van olyan is, hogy a Páneurópai mozgalom is ott volt a születésénél, hiszen a tábortűz ötletét pont Habsburg Ottónak ajánlották fel. Még az is elfogadható, hogy magát az eseményt Páneurópai piknikként tartjuk számon. Az esemény leírásakor azonban minden logika szerint a ténylegesen történteket kellene leírni: az ötletet és utána magát az áttörést. Ezeknek a nem mellőzhető (eltüntethető) tényeknek az illusztrálására pedig nem alkalmas a szócikkben szereplő logo. Javasolom a szócikkben vezérfényképként a logo helyett a Borvendég Zsuzsa cikkében (https://pestisracok.hu/borvendeg-zsuzsanna-sorozata-a-paneuropai-piknik-egy-civil-megmozdulasra-szervezett-politikai-es-titkosszolgalati-jatszma-volt/) felhasznált fénykép alkalmazását (Vezető kép: Sopronpuszta, 1989. augusztus 19. NDK-beli állampolgárok rohannak át magyar területről Ausztriába egy földúton, ahol a Páneurópai Piknik nevű rendezvény idejére megnyitották a határt. Az esemény szervezője a Páneurópai mozgalom és a Magyar Demokrata Fórum. MTI Fotó: Lobenwein Tamás). Azt azért tegyük hozzá, hogy a keletnémet állampolgárok nem átrohantak a határon, hanem áttörték a határkerítést, amit megfelelően ábrázol Lobenwein Tamás fényképe). Az erőszakos áttörés lehetősége ismert volt az MDF aktivistái előtt, hiszen 1989. augusztus 18-án, előző nap a határkerítésen levő rozsdás lakatot sokkal kisebbre, feltörhetőre cserélték. 
Persze a felhasználáshoz szükséges lenne Lobenwein Tamás fényképének felhasználási joga (Lobenwein Norbert, Volt Fesztivál). Érdemes lenne megszervezni, talán nem kellene 70 évet várni, hogy ne legyen angol beteg az egészséges magyar gyermekből (Lásd az erre vonatkozó hozzászólást). Amit most leírtam, nemcsak a szócikkben általam idézett anyagok igazolják, hanem abban az időben a Magyar Demokrata Fórum egész tagsága által ismert és tudott dolog volt. Elekes Andor vita 2023. november 11., 10:33 (CET)
thread_title:  Az Áttörés illusztrálása  

message: Ennek a - finoman szólva - nagyon is egyoldalú beállításokat tartalmazó szócikknek az emberi formába hozásához kiindulhatunk a mélyenszántó magyar mondásból: Lakjon jól a kecske és maradjon meg a káposzta is... Hogy lehet ezt megtenni ? Először is nem kell meghamisítani a történteket. Természetesen nem volt semmiféle piknik, nem raktak semmiféle tábortüzet, nem uzsonnáztak stb-stb. Mi történt ? Az elégedetlen, a kelet-német paradicsomból menekülni akaró NDK-sok á t t ö r t é k  a határkerítést és átmenekültek Ausztriába. A Magyar Demokrata Fórum által Mészáros Ferenc ötletére szervezett eseményre a rátelepedő titkosszolgálatok (Borvendég Zsuzsanna) természetesen semmi ilyesmire nem gondoltak és nem is gondolhattak, hiszen délután 3 órára oda sem mentek a helyszínre. Az áttörést követően is maguk helyett mást küldtek, nem adtak világos utasítást a helyszinen szolgálatot teljesítő határőröknek (sem a magyar sem az osztrák oldalon). A tűzparancs érvényben volt, a magyar oldalon szolgálatot teljesítő határőrparancsnokot, Balla Árpádot szolgálati úton felelősségre is vonták a történtek miatt...
Ezenek a tényeknek az eltüntetése és letagadása nem növeli hanem csökkenti a történtek jelentőségét. Nyugodtan be lehet vallani azt, hogy a díszes ünneplő közönség csak a határáttörést követően érkezett a helyszínre és dícséretes módon kivette a részét az eseményből. Walburga és mások is átvágták a szögesdrótot és erre a Páneurópai Mozgalom büszke is lehet természetesen. Lehet méltatni a világ politikusainak érdemeit is. Viszont nem kellene összetéveszteni, hogy osztogattak vagy fosztogattak.  Melocco Miklós sem véletlenül adta az "Áttörés" címet művének. Elekes Andor vita 2023. november 14., 12:57 (CET)
thread_title:  Lakjon jól a kecske... 

message: A nap hősei az ismeretlen NDK-s menekültek, akiknek elegük volt a keletnémet paradicsomból, akik szöktek az állami börtönből, akik menekülni akartak. Áttörték a határkerítést és nyugatra menekültek. A tűzparancs ellenére félrenéző határőrök  (Balla Árpád) teljesítménye is dicsérendő, de ők is  csak mellékszereplők. Meg lehet említeni a sunyizó politikusokat, nótabilitásokat de ez a szócikk nem lehet a hazugság helye. Lobenwein Tamás fényképe sebészi pontossággal ábrázolja a dráma pillanatát. A fénykép - sokakkal ellentétben – nem hazudik. Az elmosódó pár éppen hogy áttörte a határkerítést. A „HONDA” feliratos pulóverben levő férfi már átjutott a kerítésen, de hátranyúl, hogy lemaradó párját is átvisegítse a határon. Ők a nap hősei, vegyük ezt észre. Elekes Andor vita 2023. november 19., 15:54 (CET)
thread_title:  A nap hősei